Ea-mil-e-ua-net-IV	Atau, donc, les auie ensenhat eth sòn art a totes es esclaues deth palai, e en d’auti tempsi as damaisèles d’Abriza, mès que non auie artenhut conquistar ara eleganta Gran de Corau, e tanben auien fracassat toti es sòns artificis damb era capinauta Abriza, que l’auie en òdi per çò deth sòn alend pudesenc, pera flaira d’orina fermentada que brotoaue des sues eishères e des sòns engues, peth putrid despreniment des sòns nombrosi pets, mès pudesencs qu’er alh poirit, e pes arrupes dera sua pèth, peluda coma era der eriçon, e mès dura qu’es fibres dera palmèra.